
A P S T I P R I N Ā T S
Rēzeknes tehnikuma
iepirkuma komisijas 2026.gada 10.jūlija sēdē
(2026.gada 10.jūlija iepirkumu komisijas sēdes protokols Nr.1)

IEPIRKUMA
[bookmark: _Hlk234494588]“Mācību līdzekļu iegāde izglītības programmas “Mehatronika” nodrošināšanai”
NOLIKUMS

I nodaļa. 
Vispārīgā informācija

1. Nolikumā lietotie termini

1.1. Iepirkums — iepirkums, kuru pasūtītājs īsteno saskaņā ar šo nolikumu.

1.2. Pasūtītājs — Rēzeknes tehnikums vai iepirkuma komisija, ko Rēzeknes tehnikums izveidojis iepirkumu īstenošanai.

1.3. Pretendents — piegādātājs vai piegādātāju apvienība, kas iepirkuma ietvaros varētu būt ieinteresēta iesniegt vai ir iesniegusi piedāvājumu Pasūtītājam.

1.4. Nolikums — šis dokuments, tostarp tā pielikumi.

1.5. Tehniskā specifikācija — nolikuma 1.pielikums “Tehniskā specifikācija”.

1.6. Prece — tehniskajā specifikācijā norādītie mehatronikas mācību līdzekļi, iekārtas, to komponentes (remonta nepieciešamības gadījumā), kas nepieciešami Rēzeknes tehnikuma izglītības programmas “Mehatronika” nodrošināšanai.

1.7. Piedāvājums — nolikuma 7. – 9.punktā noteikto un citu dokumentu kopums, ko pretendents iesniedz pasūtītājam.

1.8. E-konkursu sistēma — Ministru kabineta 2022.gada 20.decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.9. Izraudzītais pretendents — pretendents, kuram pasūtītājs piešķīris līguma slēgšanas tiesības.

1.10. PVN — pievienotās vērtības nodoklis.

2. Iepirkuma identifikācijas numurs

Iepirkuma identifikācijas numurs: RT 2026/5.

3. Iepirkuma priekšmets

3.1. Iepirkuma priekšmets ir mācību līdzekļu iegāde izglītības programmas “Mehatronika” nodrošināšanai, tai skaitā arī remonta veikšana saskaņā ar tehniskajā specifikācijā paredzētajiem noteikumiem.	

3.2. Iepirkuma priekšmetam atbilst šādi CPV kods: 42600000-2 (Darbgaldi), 31000000-6 Elektriskie mehānismi, aparāti, iekārtas un palīgmateriāli; apgaismojums), 39162200-7 (Mācību līdzekļi un ierīces). 
4. Iepirkuma tiesiskais un finansiālais pamats, paredzamā līgumcena

4.1.	Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likuma 9. pantu, citiem Latvijas Republikā spēkā esošajiem normatīvajiem aktiem un nolikumu.

4.2. 	Pasūtītājs paredz apmaksāt preces no Latvijas Republikas valsts budžeta līdzekļiem.

4.3. Paredzamā līgumcena — līdz 41 999,00 EUR bez PVN.

5. Pasūtītāja nosaukums, adrese un kontaktinformācija

5.1. 	Pasūtītāja nosaukums — Rēzeknes tehnikums.

5.2. Pasūtītāja adrese — Varoņu iela 11A, Rēzekne, Latvija (LV-4604).

6. Pasūtītāja kontaktpersona

Rēzeknes tehnikuma vecākais iepirkumu speciālists Aleksandrs Vasiļkovskis, tālruņa numurs: (+371) 26163509, e-pasta adrese: aleksandrs.vasilkovskis@rezeknestehnikums.lv. 

II nodaļa. 
Pieteikums, kvalifikācijas prasības un piedāvājuma saturs

7. Pieteikums dalībai iepirkumā

Lai izteiktu savu gribu piedalīties iepirkumā, pretendents iesniedz pasūtītājam pieteikumu dalībai iepirkumā, kuru pretendents sagatavo atbilstoši nolikuma 2. pielikumā noteiktajai formai.

8. Kvalifikācijas prasības un kvalifikāciju apliecinošie dokumenti

	Pretendentam izvirzītās prasības
	Atbilstības pārbaude, iesniedzamie dokumenti

	8.1. 	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), pretendenta norādītās personas, uz kuru iespējām pretendents balstās, lai apliecinātu, ka tā kvalifikācija atbilst nolikuma prasībām, ir reģistrēti atbilstoši viņu izcelsmes (reģistrācijas) valsts atbilstošo normatīvo aktu prasībām un viņiem ir tiesībspēja slēgt iepirkuma līgumu.
	8.1.1. Par reģistrācijas faktu Latvijas Republikas Uzņēmumu reģistrā pasūtītājs pārliecināsies Uzņēmumu reģistra mājaslapā www.info.ur.gov.lv. 
8.1.2. Ja pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija[footnoteRef:1]. [1:  Ja reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt pretendenta reģistrācijas faktu). ] 

8.1.3. Ja piedāvājumu iesniedz piegādātāju apvienība, un pasūtītājs pieņems lēmumu slēgt iepirkuma līgumu ar konkrēto piegādātāju apvienību, tai būs jāizveidojas atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu līdz iepirkuma līguma noslēgšanai. Šajā gadījumā piegādātāju apvienība iesniedz apliecinājumu brīvā formā par gatavību izveidoties atbilstoši noteiktam juridiskam statusam vai noslēgt sabiedrības līgumu vai iesniedz sabiedrības līgumu, ja tas uz piedāvājuma iesniegšanas brīdi ir noslēgts.

	8.2. Pretendenta, personālsabiedrības (ja piedāvājumu iesniedz personālsabiedrība) vai vismaz viena piegādātāju apvienības dalībnieka (ja piedāvājumu iesniedz piegādātāju apvienība) iepriekšējo trīs noslēgto pārskata gadu[footnoteRef:2] laikā līdz piedāvājuma iesniegšanas dienai neto finanšu apgrozījuma vidējais aritmētiskais rādītājs ir vismaz  80 000 EUR (astoņdesmit [2:  Tas varētu būt pretendenta 2023., 2024. un 2025. gada neto finanšu apgrozījumi vai citi finanšu pārskatu periodi pie nosacījuma, ka finanšu apgrozījums ir par trīs noslēgtiem finanšu pārskata gadiem līdz piedāvājuma iesniegšanas dienai. ] 

tūkstoši euro). Pretendents, kurš savu darbību uzsācis vēlāk un kuram līdz ar
to nav veidojies apgrozījums iepriekšējos trīs pārskata gados, apgrozījumu
norāda par savu darbības periodu, un tam jāatbilst izvirzītajai prasībai.
	8.2.1. Pretendentam ir jāiesniedz parakstīts apliecinājums par gada vidējo finanšu apgrozījumu (sadalījumā pa gadiem), ņemot vērā iepriekšējos trīs noslēgtos pārskata gadus. 
8.2.2.Attiecībā uz pretendentiem, kas savu darbību tirgū uzsākuši vēlāk, apliecinājums par vidējo gada finanšu apgrozījumu iesniedzams par nostrādāto periodu

	8.3. Pretendents ir tiesīgs balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību rakstura. 
	8.3.1. Ja pretendents plāno piesaistīt apakšuzņēmējus, tam ir jāiesniedz apakšuzņēmēja apliecinājums saskaņā ar nolikuma 3. pielikumā noteikto formu.



9. Tehniskais un finanšu piedāvājums

9.1. Pretendents piedāvā piegādāt preci saskaņā ar tehniskajā specifikācijā noteikto, iesniedzot pasūtītājam apliecinājumu saskaņā ar nolikuma 4. pielikumu. Minētais apliecinājums tiks uzskatīts par tehnisko piedāvājumu. 

9.2. 	Pretendents piedāvā piegādāt preces, kā arī veikt preču remontu par noteiktu atlīdzību, iesniedzot pasūtītājam finanšu piedāvājumu. Finanšu piedāvājumu pretendents sagatavo atbilstoši nolikuma 5.pielikumā noteiktajai formai, ievērojot, lai:
9.2.1. cenas būtu norādītas euro;
9.2.2. visas cenas būtu norādītas ar 2 (divi) zīmēm aiz komata.
Finanšu piedāvājuma cenā jāiekļauj visus nodokļus (izņemot pievienotās vērtības nodokli), nodevas un izmaksas, kas saistītas ar preces piegādi un remontu. Pretendents nav tiesīgs norādīt cenu ar “0” EUR vērtību.

10. Piedāvājuma varianti
Pretendents nav tiesīgs pasūtītājam iesniegt piedāvājuma variantus.



III nodaļa. 
Piedāvājuma sagatavošana, iesniegšana un atvēršana

11.	Piedāvājuma sagatavošana un iesniegšana
11.1. Pretendents iesniedz pasūtītājam piedāvājumu elektroniski — e-konkursu sistēmas iepirkuma sadaļā. Pretendents iesniedz pasūtītājam piedāvājumu līdz 2026. gada 27. jūlijam plkst. 11:00.

11.2. Piedāvājumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus.[footnoteRef:3] [3:  E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.] 


11.3. Piedāvājuma dokumentus sagatavo, izmantojot šādus datņu tipus: .pdf, .doc, .docx, .rtf, .odt, .edoc, .xls, .xlsx, .ods.

11.4. 	Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta atvasinājums nav apliecināts atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

11.5. 	Piedāvājums jāsagatavo latviešu valodā, tam jābūt skaidri salasāmam, bez labojumiem un dzēsumiem. Iesniegtie dokumenti var būt arī citā valodā, bet tad pretendents tiem pievieno klāt no savas puses apliecinātu tulkojumu latviešu valodā. 

11.6. 	Ja piedāvājumu iesniedz piegādātāju apvienība vai personālsabiedrība, piedāvājumā norāda personu, kas iepirkumā pārstāv attiecīgo piegādātāju apvienību vai personālsabiedrību un ir pilnvarota parakstīt ar iepirkumu saistītos dokumentus, pievienojot piedāvājumam pilnvarojošu dokumentu.

11.7. 	Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām vai pretendenta pilnvarota persona, piedāvājumam pievienojot pilnvaru, kas apliecina piedāvājumu parakstījušās personas tiesības parakstīt un iesniegt piedāvājumu pretendenta uzdevumā.

11.8. Piedāvājuma dokumentus paraksta elektroniski vienā no šādiem veidiem:
11.8.1. izmantojot e-konkursu sistēmā iestrādātu paraksta rīku;
11.8.2. izmantojot drošu elektronisko parakstu.

Piezīme. Ja piedāvājumu (visu piedāvājuma dokumentu kopumu) parakstījusi viena persona, bet konkrētu piedāvājuma dokumentu atsevišķi parakstījusi vēl cita persona, tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka piedāvājuma dokumentu kopumu parakstījusī persona konkrēto dokumentu nav parakstījusi).

11.9. Pretendents līdz piedāvājumu iesniegšanas termiņa beigām ir tiesīgs grozīt vai atsaukt savu piedāvājumu, izmantojot e-konkursu sistēmā pieejamos rīkus.


12. Piedāvājumu atvēršana

12.1. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām.

12.2. Piedāvājumu atvēršana noris e-konkursu sistēmā, izmantojot e-konkursu sistēmas rīkus, attiecīgā iepirkuma sadaļā.  

12.3. Ja pretendents ir veicis piedāvājuma otrā līmeņa šifrēšanu[footnoteRef:4], tad pretendents 15 minūšu laikā pēc piedāvājumu atvēršanas faktiskas uzsākšanas (t.i., no brīža, kad e-konkursu sistēmā pretendentiem tiek paziņots, ka piedāvājumu atvēršanas sanāksme ir uzsākta) veic piedāvājuma atšifrēšanu. Pretendents veic piedāvājuma atšifrēšanu, izmantojot e-konkursu sistēmā pieejamos rīkus. [4:  Piedāvājuma pirmā līmeņa šifrēšanu nodrošina e-konkursu sistēma. Piedāvājuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt piedāvājuma otrā līmeņa šifrēšanu tikai īpašas nepieciešamības gadījumā.] 


13. Pieņēmums par piedāvājuma (piedāvājuma dokumenta) neiesniegšanu

13.1. Uzskatāms, ka piedāvājuma dokuments nav iesniegts, ja:
13.1.1. attiecīgās datnes tips neatbilst nolikuma 11.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
13.1.2. attiecīgā datne ir tehniski bojāta un nav atverama;
13.1.3. attiecīgās datnes atvēršanu antivīrusa programmatūra bloķē kā potenciāli bīstamu;
13.1.4. attiecīgo datni nav iespējams atvērt sakarā ar to, ka pretendents veicis piedāvājuma otrā līmeņa šifrēšanu un pielaidis kļūdas piedāvājuma šifrēšanas vai atšifrēšanas procesā vai arī vispār nav veicis piedāvājuma atšifrēšanu;
13.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

13.2. Ja iepriekš minēto iemeslu dēļ (13.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.

IV nodaļa. 
Pretendentu atlase, izvēle un līguma slēgšana

14. Piedāvājuma atstāšana bez izskatīšanas

Ja pretendents piedāvājumu iesniedz neatbilstoši nolikuma 11.1. apakšpunktā noteiktajam (piemēram, ja pretendents piedāvājumu iesniedz papīra formā), tad pasūtītājs piedāvājumu atstāj bez izskatīšanas.

15. Pretendentu atlase

15.1. Pasūtītājs pārbauda, vai pretendenta piedāvājums atbilst nolikumā noteiktajam, vai pretendenta piedāvājumā sniegtās ziņas ir patiesas un vai pretendents atbilst nolikumā noteiktajām kvalifikācijas prasībām.

15.2. Ja pasūtītājs konstatē, ka pretendenta finanšu piedāvājumā pielaistas aritmētiskas kļūdas, tad pasūtītājs tās labo atbilstoši nolikuma 5. pielikumā noteiktajai formai.

15.3.	Ja pretendenta piedāvājums neatbilst nolikumā noteiktajam vai pretendenta piedāvājumā sniegtās ziņas ir nepatiesas, vai ja pretendents neatbilst nolikumā noteiktajām kvalifikācijas prasībām, pasūtītājs pieņem lēmumu izslēgt pretendentu no dalības iepirkumā.

15.4. Ja pretendenta piedāvājums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā. 


16. Publisko iepirkumu likuma 9. panta piemērošana

16.1.	Pasūtītājs izslēdz pretendentu no dalības iepirkumā, ja uz pretendentu attiecas Publisko iepirkumu likuma 9. panta astotajā daļā paredzētie pretendentu izslēgšanas no dalības iepirkumā nosacījumi.

16.2.	Pasūtītājs Publisko iepirkumu likuma 9. pantā noteiktajā kārtībā veic pārbaudi par to, vai uz pretendentu attiecas Publisko iepirkumu likuma 9. panta astotajā daļā paredzētie pretendentu izslēgšanas no dalības iepirkumā nosacījumi.

17. Starptautisko un Latvijas Republikas nacionālo sankciju likuma 11.1 panta piemērošana

17.1.	Pasūtītājs izslēdz pretendentu no dalības iepirkumā, ja tiek konstatēti Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi.

17.2.	Pasūtītājs pārbaudi par to, vai uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi, veic pakalpojumu sniedzēja tīmekļvietnē www.lursoft.lv norādītajās datubāzēs pieejamo informāciju.

Piezīme. Ja pasūtītāja rīcībā ir ziņas, ka uz pretendentu, iespējams, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi, pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.

18.	Pretendenta izvēle

Pasūtītājs līguma slēgšanas tiesības piešķir tam pretendentam, kurš starp tiem pretendentiem, kas nav izslēgti no dalības iepirkumā saskaņā ar nolikuma prasībām, iesniedzis piedāvājumu ar viszemāko cenu. Ja divu vai vairāku pretendentu, kuriem būtu piešķiramas līguma slēgšanas tiesības, piedāvātā līgumcena ir vienāda, Pasūtītājs piešķir līguma slēgšanas tiesības tam pretendentam, kura Nolikuma 8.2. apakšpunktā minētais neto finanšu apgrozījuma vidējais aritmētiskais rādītājs ir lielāks.

19.	Līguma slēgšana

19.1. Pasūtītājs slēdz ar izraudzīto pretendentu līgumu pamatojoties izraudzītā pretendenta finanšu piedāvājumu un tehnisko specifikāciju.

19.2. Pasūtītājs slēdz līgumu ar vienu pretendentu, kurš atbilst nolikumā noteiktajām pretendentu atlases un kvalifikācijas prasībām, un kura piedāvājums atbilst nolikuma tehniskās specifikācijas, tehniskās dokumentācijas un finanšu piedāvājuma prasībām, un kurš izvēlēts saskaņā ar noteikto izvēles kritēriju (zemākā cena).

V nodaļa. 
Citi noteikumi

20.	Nolikuma noteikumu izskaidrošana

20.1. Pretendents var laicīgi pieprasīt pasūtītājam izskaidrot nolikuma noteikumus, nododot pieprasījumu pasūtītājam personiski vai nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai e-konkursu sistēmā. Ja pasūtītājs saņēmis šādu pieprasījumu, pasūtītājs sagatavo attiecīgus nolikuma skaidrojumus un nosūta pretendentam, kas tos pieprasījis, pa pastu vai elektroniski, izmantojot drošu elektronisko parakstu,  kā arī skaidrojumus ievieto e-konkursu sistēmas iepirkuma sadaļā, norādot uzdoto jautājumu.

20.2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.


21.	Piedāvājuma precizēšana (izskaidrošana)

21.1. Pasūtītājam ir tiesības pieprasīt, lai pretendents precizē (izskaidro) savu piedāvājumu.

21.2. Pieprasījumu precizēt (izskaidrot) piedāvājumu pasūtītājs nosūta pretendentam pa pastu vai elektroniski, izmantojot drošu elektronisko parakstu.

21.3. Ja pretendents ir saņēmis pasūtītāja pieprasījumu precizēt (izskaidrot) piedāvājumu, pretendents pieprasījumā noteiktajā termiņā sagatavo attiecīgus piedāvājuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu. Termiņu piedāvājuma precizējumu (skaidrojumu) iesniegšanai pasūtītājs nosaka samērīgu, bet ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīme. Piedāvājuma precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja piedāvājuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja piedāvājuma precizējumi (skaidrojumi) nosūtīti pa pastu vai nodoti personiski.






